wickkiey/tamil-wikipedia-chunked huggingface dataset:
# தினந்தோறும்

**தினந்தோறும்** (*Dhinamdhorum*) என்பது 1998-ஆம் ஆண்டு வெளிவந்த தமிழ்த் திரைப்படமாகும். காதல், நாடகம் தொடர்பான இத்திரைப்படத்தை நாகராஜ் இயக்கினார். இப்படத்தில் முரளி, சுவலட்சுமி ஆகியோர் முக்கிய வேடங்களில் நடித்திருந்தனர். ஓவியன் இசையமைத்த இப்படம் பிப்ரவரி 1998-இல் வெளியிடப்பட்டது. இப்படம் தெலுங்கில் *மனசிச்சி சூடு* என மறு ஆக்கம் செய்யப்பட்டது.
# தினந்தோறும்

## நடிகர்கள்

- முரளி - ஆதி
- சுவலட்சுமி - பூமா
- மணிவண்ணன் - ச.ம.உ. கேசவமூர்த்தி
- ரேணுகா - சந்திரா
- கிட்டி - ஆதியின் தந்தை
- மலேசியா வாசுதேவன் - பூமாவின் தந்தை
- வடிவுக்கராசி - ஆதியின் தாய்
- சத்தியப்பிரியா - பூமாவின் தாய்
- தீபா வெங்கட் - ஆதியின் சகோதரி
- நாகராஜ் - ஆதியின் நண்பர்
- பாலா சிங் - அரசு அதிகாரி
- மகாநதி சங்கர் - சுப்பையா
- அல்வா வாசு - கிராமத்தவர்
- தலைவாசல் விஜய் - (கௌரவத் தோற்றம்)
# தினந்தோறும்

## இசை

இப்படத்திற்கான இசையை ஓவியன் அமைத்தார். பாடல் வரிகளை ஓவியன், ஆர். சிவகுமார், இளையகுமார், ஏ. ஆர். நாகராஜன் ஆகியோர் எழுதியிருந்தனர்.
# தினந்தோறும்

## வெளியீடு

இந்தப் படம் வெளியானவுடன் நேர்மறையான விமர்சனங்களைப் பெற்றது. இந்தோலிங்க்.காமின் ஒரு விமர்சகர் இது "நாகராஜுக்கு ஒரு நல்ல தொடக்கமாகும்" என்றும் படத்தைப் பார்க்கலாம் என்று என்றும் குறிப்பிட்டது. படத்தின் வெற்றி இயக்குநரை தனது திரைப் பெயருக்கு முன்னொட்டாக *தினந்தோறும்* என்று சேர்க்க தூண்டுதலாக ஆனது. படத்தில் வலுவாகப் பணியாற்றிய போதிலும், நாகராஜ் ஒரு இயக்குநராக தனது வாழ்க்கையை நிலைநிறுத்துவது கடினமாகவே இருந்தது. மேலும் 1998-ஆம் ஆண்டில் *விண்ணைத் தொடுவோம்* உட்பட அவரது பல திரைப்படங்கள் இரத்து செய்யப்பட்டன.
# சோனி பிக்சர்ஸ்

**சோனி பிக்சர்ஸ்** (Sony Pictures) என்பது அமெரிக்க நாட்டு பொழுதுபோக்கு நிறுவனம் ஆகும். இது பல தளங்களில் படமாக்கப்பட்ட திரைப்படங்கள், தொலைக்காட்சி நிகழ்ச்சிகள், நிகழ்ப்பட ஆட்டம் போன்ற பல பொழுதுபோக்கு சார்ந்த அம்சங்களை தயாரித்து மற்றும் விநியோகம் செய்துவருகிறது.  
இது சோனி என்டர்டெயின்மென்ட் இன்க் நிறுவனத்தின் துணை நிறுவனமாக இயக்கப்படுகிறது மற்றும் பன்னாட்டு தொழில்நுட்பம் மற்றும் ஊடக நிறுவனமான சோனி கார்ப்பரேஷனின் துணை நிறுவனமாகும். இந்த நிறுவனம் கலிபோர்னியாவின் கல்வர் சிட்டியில் உள்ள முன்னாள் மெட்ரோ கோல்ட்வின் மேயர் இடத்தை அடிப்படையாகக் கொண்டு இயங்கி வருகின்றது. இது சோனி நிறுவனத்தின் திரைப்படங்கள், தொலைக்காட்சி உற்பத்தி மற்றும் விநியோக பிரிவை உள்ளடக்கிய நிறுவனம் ஆகும். இதன் குழு விற்பனை 2017 நிதியாண்டில் (ஏப்ரல் 2017 - மார்ச் 2018) 13 9.133 பில்லியனாக இருப்பதாக தெரிவிக்கப்பட்டுள்ளது.
# சிவாதா

**சிவாதா (Sshivada)** என்ற தனது மேடைப் பெயரால் அறியப்பட்ட **சிறீலேகா கே. வி** (பிறப்பு 23 ஏப்ரல் ) ஒரு இந்திய திரைப்பட நடிகையாவார். இவர் மலையாளத் திரையுலகிலும், தமிழ்த் திரையுலகிலும் நடித்து வருகிறார்.
# சிவாதா

## சொந்த வாழ்க்கை

தமிழ்நாட்டின் திருச்சிராப்பள்ளியில் விசயராசன், குமாரி தம்பதியருக்கு சிறிலேகாவாக பிறந்தார். இவர் ஐந்தாம் வகுப்பு படிக்கும்போது, இவரது குடும்பம் அங்கமாலிக்கு குடிபெயர்ந்தது. அங்கு இவர் அங்கமாலியின் விஸ்வஜோதி சி.எம்.ஐ பொதுப் பள்ளியில் கல்வி பயின்றார். இவர் 2008 ஆம் ஆண்டில் காலடி ஆதிசங்கரா பொறியியல் கல்லூரியில் கணினியியல் பொறியியல் பட்டதாரி ஆனார். இவர் தனது நீண்டகால காதலன் முரளி கிருட்டிணனை மணந்தார்.
# சிவாதா

## தொழில்

2009இல் வெளியான *கேரள கபே* என்ற மலையாளத் திரைப்படத்தில் ஒரு சிறிய பாத்திரத்தின் மூலம் தனது நடிப்பு வாழ்க்கையைத் தொடங்கினார். ஆனால் இவருக்கு போதுமான அங்கீகாரம் கிடைக்கவில்லை. பின்னர் தொலைக்காட்சியில் நிகழ்ச்சித் தொகுப்பாளராக பணிபுரிந்தபோது, மலையாளத் திரைப்பட இயக்குநர் பாசில் இவரைக் கண்டார். அவர் 2011 ஆம் ஆண்டு தனது *லிவிங் டுகெதர்* திரைப்படத்தில் ஒரு பெண் கதாபாத்திரத்தில் நடிக்க வைத்தார். பின்னர் நெடுஞ்சாலை என்ற தமிழ் படத்தில் நடித்தார். இவரது தாய்மொழி மலையாளம் என்றாலும், சிவாதா தனது முதல் படத்திற்கு சொந்தக் குரலில் பேசினார். சாலையோர உணவு விடுதி நடத்தும் மலையாள கிராமப் பெண்ணான மங்காவின் சித்தரிப்புக்காக பாராட்டு பெற்றார். சிஃபி தனது வளைதளத்தில் இவரது துணிச்சலான நடிப்பை பாராட்டியது. திரைப்பட விமர்சகர் பரத்வாஜ் ரங்கன் இவரை "பயங்கர புதுமுகம்"என்று அழைத்தார். இயக்குநர் பாரத் பாலாவின் முன்னாள் உதவியாளர் இயக்குநராக அறிமுகமான சிவமோகா இயக்கிய ஜீரோ என்ற படத்தில், "நவீன கால மனைவியாகவும், மரபுவழியாகவும், சில பாரம்பரிய மதிப்புகளைப் பிடித்துக் கொண்டவராகவும்" பிரியா என்ற வேடத்தில் நடிக்கிறார். மாயா பட புகழ் அசுவின் சரவணன் இயக்கத்தில் எஸ்.ஜே.சூர்யா ,வாமிகா கப்பி ஆகியோருடன் நடிக்க மார்ச் 2017 இல் ஒப்பந்தம் செய்யப்பட்டார். .
# ஜோர்டைன் சமூகம்

**ஜோர்டைன் சமூகம்** (*Jourdain Society*) என்பது ஐக்கிய இராச்சியத்தைத் தளமாகக் கொண்ட ஒரு சர்ச்சைக்குரிய சமூகமாகும். இதன் நோக்கங்கள் 'ஓலஜி அறிவியலின் முன்னேற்றமும் பறவைகளின் முட்டைகளைச் சேகரித்தல் மற்றும் ஆய்வு செய்தலாகும். 1922ஆம் ஆண்டில் **பிரித்தானிய ஓலாஜிக்கல் கழகம்** நிறுவப்பட்டது. இது 1946ஆம் ஆண்டில் புகழ்பெற்ற பறவையியலாளர் மற்றும் உயிரியலாளர் ரெவரெண்ட் பிரான்சிஸ் ஜோர்டைனின் (1865-1940) நினைவாக இதன் பெயர் ஜோர்டைன் சமூகமாக மாறியது. இச்சமூகத்தின் உறுப்பினர்கள் சமூகக் கூட்டமாகக் கூடி வழக்கமான விருந்துகளை நடத்தி வந்தனர். இக்கூட்டங்களில் பெண்கள் மற்றும் தொழில்முறை விற்பனையாளர்கள் அனுமதிக்கப்படவில்லை.  
இவர்கள் பறவைகளில் கூடுகளில் உள்ள முட்டைகளை உள்ளவாறு சேகரித்துத் துளையிட்டு முட்டையின் உள்ளே உள்ள பொருட்களை உறிஞ்சி எடுத்து முட்டையின் ஓட்டினை அப்படியே பாதுகாப்பாக வைத்திருந்தனர். இது பத்தொன்பதாம் மற்றும் இருபதாம் நூற்றாண்டின் ஆரம்பத்தில் ஓய்வு நேரமாகக் கருதப்பட்டது. அக்காலத்தில் பாதுகாப்பு, ஆய்வு மற்றும் வேட்டை ஆகியவற்றின் எதிர் நடவடிக்கைகள் எதுவும் இல்லாமலிருந்தது. இருப்பினும், அரிய வகைப் பறவைகளின் முட்டைகளை எடுத்துக்கொள்வது அவற்றின் அழிவு மற்றும் ஆபத்துக்கு ஒரு முக்கிய காரணியாக அமையும் என்றும், இந்த நடவடிக்கைக்கு உண்மையான அறிவியல் மதிப்பு இல்லை என்றும் பாதுகாப்பாளர்கள் முடிவு செய்தனர், இதனைத் தொடர்ந்து முட்டைகளைச் சேகரிப்பது மிகவும் சர்ச்சைக்குரியதாக மாறியது. ஆரம்பக்கால விமர்சனங்களால் புண்படுத்தப்பட்ட இவர்கள் ஜோர்டெய்ன் சமுதாயத்தைத் தொடர்ந்தனர். இந்த சூழலில் பரவலாக முட்டை எடுப்பவர்கள் மற்றும் அவர்களின் வாடிக்கையாளர்களின் தகவல் பரிமாற்றமாகச் செயல்படும் என்று நம்பப்பட்டது. முட்டைச் சேகரிப்பவர்கள் அமைப்பின் உறுப்பினர்கள் கண்காணிக்கப்பட்டனர். இவர்கள் மீது பல முறை போலீசார் தாக்குதல் நடத்தினர். 1994ஆம் ஆண்டு இச்சமூக இரவு விருந்தின்போது சலீஸ்பரியில் ஆறு உறுப்பினர்கள் மீது தாக்குதலுடன் தொடர்புப்படுத்தி குற்றம் சாட்டப்பட்டனர். சேவை நிறுவனமாகக் கருதப்பட்ட இந்த அமைப்பின் மீதான பார்வை நிறுத்தப்பட்டது.  
1994ஆம் ஆண்டில் இந்த சமூகம் குற்றம் சாட்டப்பட்ட உறுப்பினர்களை வெளியேற்றியது என்றும் 1998ஆம் ஆண்டில் சமூகம் "இனப்பெருக்கம் பழக்கத்தை கவனமாக கண்காணிக்கும் முதல் தரப் புலம் இயற்கை ஆர்வலர்களால் ஆனது” என்று தெரிவிக்கப்பட்டது.
# நூதன் பிரசாத்

**தடினாடா வரபிரசாத்** (Tadinada Varaprasad) (12 டிசம்பர் 1945 - 30 மார்ச் 2011 **நூதன் பிரசாத்** என்ற இயற்பெயரைக் கொண்ட ஒரு தெலுங்குத் திரையுலகில் நடித்த நடிகராவார். 1970களின் முற்பகுதியில் தனது திரைப்பட நடிப்பு வாழ்க்கையைத் தொடங்கிய இவர், இரண்டு மாநில நந்தி விருதுகளையும் பெற்றுள்ளார் .
# நூதன் பிரசாத்

## தொழில்

நூதன் பிரசாத் தனது நடிப்பு வாழ்க்கையை குண்டூரில் *நா வோட்டு* என்ற நாடகத்துடன் தொடங்கினார்.  
1973 ஆம் ஆண்டில் அக்கினேனி நாகேஸ்வர ராவ் நடித்த *அந்தாலா ராமுடு* திரைப்படத்துடன் படங்களில் நடிக்கத் தொடங்கினார். இவர் *நீடலேனி ஆடதி* படத்தில் நடித்தாலும், இவரது *முத்தியால முக்கு* என்ற படமே பெரிய அளவில் அங்கீகாரம் பெற்றது இராவ் கோபால் ராவ் என்பவருடன் இணைந்து ஒரு எதிர் நாயகனாக நடித்திருந்தார்.  
இவர் சாத்தானாக நடித்த *இராஜாதி ராஜு* திரைப்படத்துடன் அவரது நடிப்பு வாழ்க்கை உச்சத்தை எட்டியது. இவரது நடிப்பும், "கொத்த தேவுடண்டி பாபு கொத்த தேவுடண்டி" பாடல் காரணமாக இந்த படம் மிகவும் பிரபலமானது. இது இன்றும் பிரபலமாக உள்ளது. இவர், தனது அனைத்து தலைமுறை நாயகர்களுடன் நடித்திருந்தாலும், குறிப்பாக இரண்டாம் தலைமுறை நாயகர்களிடையே பிரபலமாக இருந்தார். *பட்ணம் ஒச்சின பதிவிரதாலு*, *கைதி* (கிராம முன்சிப்),* மகாமஹராஜு*, *ஸ்ரீவாரிக்கி பிரேமலேகா*, *கதாநாயக்குடு*, *ஆஹா நா பெல்லாண்டா* போன்ற திரைப்படங்கள் அனைத்தும் இவரது வெற்றியைத் தொடர்ந்தன.  
1989 ஆம் ஆண்டில், *பாமா மாட்ட பங்காரு பாட்ட* படத்தின் படப்பிடிப்பில், இவருக்கு விபத்து ஏற்பட்டு முதுகு உடைந்தது. இதனால் முடங்கிப் போன இவர் சக்கர நாற்காலியைப் பயன்படுத்த வேண்டியிருந்தது. பின்னர் இவர் திரைப்படங்களில் நடிப்பதை விட்டுவிட்டார். ஒரு காலத்தில் இவர் கௌரவர வேடங்களில் தோன்றினார். தொலைக்காட்சித் தொடர்களுக்கும், திரைப்படங்களுக்கும் குரல்வழி மற்றும் வர்ணனையையும் செய்தார். *ஆயனக்கி இத்தரு* (1995) படத்தில் மறைந்த கும்மடி வெங்கடேசுவர ராவுக்கு இவர் குரல் அளித்திருந்தார். பின்னர், ஈடிவி -2 *நேரலு கோரலு* என்ற நிகழ்ச்சியில் தெலுங்கு தொலைக்காட்சி பார்வையாளர்களால் இவர் மிகவும் பாராட்டப்பட்டார்.
# நூதன் பிரசாத்

## இறப்பு

ஐதராபாத்தில் 30 மார்ச் 2011 அன்று தனது 65 வயதில் நீண்டகால நோயால் இறந்தார். இவருக்கு நூதன் குமார் என்ற ஒரு மகனும், இரண்டு மகள்களும் உள்ளனர்.
# நூதன் பிரசாத்

## விருதுகள்

- 1984 ஆம் ஆண்டில், சிறந்த துணை நடிகருக்கான நந்தி விருதைப் பெற்றார்.
- 2005 இல் என்.டி.ஆர் தேசிய விருது . 1992 ஆம் ஆண்டில் *வசுந்தரா* திரைப்படத்திற்கும் இதே விருதைப் பெற்றார்.
- சிறந்த எதிர் நாயகனுக்கான நந்தி விருது - 1986, நவபாரதம் படத்திற்காக
- சிறந்த எதிர் நாயகனுக்கான நந்தி விருது - 1987, பிரஜா சௌமியம்
# கடனா அணை

**கடனா அணை** (*Kadana Dam*) என்பது இந்தியாவின் குஜராத்தின் மகிசாகர் மாவட்டத்தில் மாகி ஆற்றில் உள்ள அணையாகும். இந்த அணையானது 1979 ஆண்டுக்கும் 1990 ஆண்டுக்கும் இடையில் கட்டப்பட்டது. இந்த அணைகள் உந்தப்பட்ட சேமிப்பு நீர் மின் நிலையம் ஆகும். முதல் இரண்டு மின்னாக்கிகள் 1990இல் இயக்கப்பட்டன, இரண்டாவது இரண்டு மின்னாக்கிகள் 1998இல் இயக்கப்பட்டன.
# கடனா அணை

## மின் ஆலை

இந்த அணையில் நிறுவப்பட்ட மின் ஆலை 240 மெகாவாற் திறன் கொண்டது.  
| நிலை I | 1 | 60 | 1990 மார்ச் | செயல்பாட்டில் |
| --- | --- | --- | --- | --- |
| நிலை I | 2 | 60 | 1990 செப்டம்பர் | செயல்பாட்டில் |
| நிலை II | 3 | 60 | 1998 ஜனவரி | செயல்பாட்டில் |
| நிலை II | 4 | 60 | 1998 மே | செயல்பாட்டில் |
# கடனா அணை

## கடனா எடி குறிக்கும் வண்டல் கட்டமைப்புகள்

அருகிலுள்ள கடனா எடி குறிக்கும் வண்டல் கட்டமைப்புகளை, பாதுகாத்தல், பராமரித்தல், ஊக்குவித்தல் மற்றும் புவிசார் சுற்றுலாவை மேம்படுத்துதல் இந்தியப் புவியியல் ஆய்வு மையம் (ஜி.எஸ்.ஐ) இந்தியாவின் தேசிய புவியியல் நினைவுச்சின்னங்களாக அறிவித்துள்ளது.
# தோர்: லவ் அண்ட் தண்டர்

**தோர்: லவ் அண்ட் தண்டர்** என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது தோர் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2017 ஆம் ஆண்டு வெளியான தோர்: ரக்னராக் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி ஒன்பதாவது திரைப்படமும் ஆகும்.  
இந்த திரைப்படத்தை தைகா வைதிதி என்பவர் இயக்கி மற்றும் எழுத, துணை எழுத்தாளராக ஜெனிபர் காய்டின் ரொபின்சன் என்பவர் பணிபுரிந்துள்ளார். கேவின் பிகே தயாரிக்கும் இந்த படத்தில் கிறிஸ் ஹெம்ஸ்வர்த், டெஸ்சா தாம்ப்சன், நேடலி போர்ட்மன், கிரிஸ்டியன் பேல், கிறிஸ் பிராட், ஜெய்மி அலெக்சாண்டர், போம் கிளெமென்டிப், டேவ் பாடிஸ்டா, கரேன் கில்லன் மற்றும் சீன் கன் உள்ளிட்ட பலர் நடித்துள்ளார்கள்.  
இந்த திரைப்படத்திற்க்கான படப்பிடிப்புகள் சனவரி 2021 ஆம் ஆண்டு ஆஸ்திரேலியாவில் சிட்னியில் தொடங்கியது. தோர்: லவ் அண்ட் தண்டர் என்ற படம் மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக சூலை 8, 2022 அமெரிக்காவில் வெளியாகி விமர்சகர்களிடமிருந்து கலவையான விமர்சனங்களைப் பெற்றது.
# தோர்: லவ் அண்ட் தண்டர்

## கதைக்களம்.

அவெஞ்சர்ஸ் எண்ட்கேம் படத்தில் இடம்பெற்ற சம்பவங்களை தொடர்ந்து கார்டியன்ஸ் ஆஃப் தி காலக்ஸி அமைப்பில் இணையும் தோர் அவருடைய வாழ்க்கையில் நடக்கும் சம்பவங்களை இந்த படத்தின் கதைக்களம் விவரிக்கிறது.
# உக்காய் அனல் மின் நிலையம்

இந்தியாவின் குசராத் மாநில மின்சாரக் கூட்டுத்தாபன லிமிடெட் நிறுவனத்தின் **உக்காய் அனல் மின் நிலையம்** 1,110 மெகாவாற் திறன் கொண்ட மின் உற்பத்தி நிலையமாகும். இது குசராத்தின் முக்கிய நிலக்கரி எரி மின் உற்பத்தி நிலையங்களில் ஒன்றாகும். இந்த மின்நிலையம் தபதி ஆற்றின் கரையில் அமைந்துள்ளது.
# உக்காய் அனல் மின் நிலையம்

## மின் ஆலை

உக்காய் அனல் மின் நிலையம் தபதி ஆற்றின் கரையில் அமைந்துள்ள. இங்குள்ள நீர் மின்சார நிலையம் இப்பெயரிலே வழங்கப்படுகிறது. 100 மெகாவாட்டிற்கும் அதிகமான திறன் கொண்ட இந்தியாவின் முதல் மின் நிலைய அலகு உக்காய் டிபிஎஸ் யூனிட் -1 ஆகும்.
# உக்காய் அனல் மின் நிலையம்

## நிறுவப்பட்ட திறன்

| நிலை I | 1 | 120 | மார்ச் 1976 | சேவையில் இருந்து ஓய்வு |  |
| --- | --- | --- | --- | --- | --- |
| நிலை I | 2 | 120 | ஜூன், 1976 | சேவையில் இருந்து ஓய்வு |  |
| நிலை I | 3 | 200 | ஜனவரி 1979 | இயக்கத்தில் |  |
| நிலை I | 4 | 200 | செப்டம்பர், 1979 | இயக்கத்தில் |  |
| நிலை I | 5 | 210 | ஜனவரி 1985 | இயக்கத்தில் |  |
| நிலை I | 6 | 500 | 2013 | இயக்கத்தில் | } |
ஜி.எஸ்.இ.சி.எல் இல் 500 மெகாவாட்டிற்கும் அதிகமான திறன் கொண்ட உகாய் டி.பி.எஸ் யூனிட் -6-ன் முதல் அலகு ஆகும். எடுத்துக்காட்டாக, உக்காய் அனல் மின் நிலையம் 2006-07ஆம் ஆண்டில் 3,200,000 டன் நிலக்கரியைப் பயன்படுத்தியது. இந்தியாவில் உள்நாட்டு நிலக்கரி விநியோகத்தில் சுமார் 80 சதவீதம் நிலக்கரி அடிப்படையிலான அனல் மின் நிலையங்கள் மற்றும் நிலக்கரி போக்குவரத்து ஆகியவை இந்திய இரயில்வேயின் மொத்த சரக்கு வருவாயில் 42 சதவீதமாகும்.
# கட்ச் அனல் மின் நிலையம்

**கட்ச் பழுப்பு நிலக்கரி அனல் மின் நிலையம்** குஜராத் மாநில மின்சாரக் கூட்டுத்தாபன லிமிடெட் நிறுவனத்தின் கீழ் இயங்கும் ஒரேயொரு பழுப்பு நிலக்கரி அடிப்படையிலான மின் உற்பத்தி நிலையமாகும்.
# கட்ச் அனல் மின் நிலையம்

## மின் ஆலை

இந்தியாவின் குஜராத், கட்ச் மாவட்டம், லக்பத் வட்டத்தில் உள்ள பனத்ரோ கிராமத்திற்கு அருகில் கச் பழுப்பு நிலக்கரி அனல் மின் நிலையம் அமைந்துள்ளது. இந்த மின் ஆலை பழுப்பு நிலக்கரி சுரங்கங்களுக்கு அருகில் உள்ளது. இந்த சுரங்கங்கள் குஜராத் கனிம மேம்பாட்டுக் கழகத்தால் இயக்கப்படுகிறது. இந்த மின் ஆலை இங்குள்ள சுரங்கங்களிலிருந்து நேரடியாக நிலக்கரியினைப் பெறுகிறது. தற்போது நான்கு அலகுகள் செயல்பாட்டில் உள்ளன.  
கே.எல்.டி.பி.எஸ் யூனிட் -4 சி.எஃப்.பி.சி கொதிகலனைக் கொண்டுள்ளது. இதனை ஜி.எஸ்.இ.சி.எல். அறிமுகப்படுத்தியது.
# கட்ச் அனல் மின் நிலையம்

## நிறுவப்பட்ட திறன்

| நிலை I | 1 | 70 | மார்ச் 1990 | நீக்கம் |
| --- | --- | --- | --- | --- |
| நிலை I | 2 | 70 | மார்ச், 1991 | நீக்கம் |
| நிலை I | 3 | 75 | மார்ச், 1997 | இயக்கத்தில் |
| நிலை II | 4 | 75 | அக்டோபர், 2008 | இயக்கத்தில் |
# தேசிய அனல் மின் கழகம்-கவாசு

**தேசிய அனல் மின் நிறுவனம்-கவாசு** (*NTPC Kawas*) என்பது இந்திய மாநிலமான குஜராத்தில் சூரத் மாவட்டத்தில் ஹசிராவின் ஆதித்யா நகரில் அமைந்துள்ளது. இந்த மின் உற்பத்தி நிலையம் என்டிபிசியின் வளிமம் அடிப்படையிலான ஒருங்கிணைந்த சுழல் மின் உற்பத்தி நிலையம் ஆகும். மின் உற்பத்தி நிலையத்திற்கான வளிமம் கெயில் எச்.பி.ஜே குழாய் வழி-தெற்கு பேசின் எரிவாயு துறையிலிருந்து பெறப்படுகிறது. மின் உற்பத்தி நிலையத்திற்கான நீர் ஆதாரம் ஹசிரா கிளை கால்வாய் சிங்கன்பூர் வீர் வழியாகப் பெறப்படுகிறது.
# தேசிய அனல் மின் கழகம்-கவாசு

## திறன்

| எரிவாயு விசையாழி | 1 | 106 | 1992 மார்ச் |
| --- | --- | --- | --- |
| 2 | 106 | 1992 மே |  |
| 3 | 106 | 1992 ஜூன் |  |
| 4 | 106 | 1992 நவம்பர் |  |
| நீராவி விசையாழி | 5 | 110.5 | 1993 பிப்ரவரி |
| 6 | 110.5 | 1993 மார்ச் |  |
| **மொத்தம்** | 6 | **645** | } |
# சிவன் (திரைப்படம்)

**சிவன்** (*Sivan*) என்பது 1999ஆம் ஆண்டு வெளியான இந்திய தமிழ் அறிவியல் புனைகதை அதிரடி திரைப்படம் ஆகும். வேலு பிரபாகரன் இயக்கிய இப்படத்தில் அருண் பாண்டியன், நெப்போலியன், ராதிகா, சுவாதி, அகானா ஆகியோர் முக்கிய வேடங்களில் நடித்தனர். ஜே. பரமசிவம் மற்றும் ஒய். ஜே. சதீஷ் ஆகியோரால் தயாரிக்கப்பட்ட இப்படத்திற்கு ஆதித்யானால் இசை அமைக்கபட்டது. இப்படம் 26, நவம்பர், 1999 அன்று வெளியிடப்பட்டது. இந்த படம் *ரோபோகாப்* படத்தால் பெரிதும் அகத் தூண்டல் பெற்ற படமாகும்.
# சிவன் (திரைப்படம்)

## நடிகர்கள்

- அருண் பாண்டியன் அலெக்ஸ் / சிவன்
- நெப்போலியன் முருகனாக
- ராதிகா சரத்குமார் சிவகாமியாக
- சுவாதி செண்பகமாக
- அகானா அலெக்சின் மனைவி அகானாவாக
- நாக கண்ணன் ஜூபிடராக
- கல்பனா முருகனின் தங்கை மீனாட்சியாக
- டப்பிங் ஜானகி முருகனின் தாயாக
- பத்மினி
- பட்டினப்பாக்கம் ஜெயராம் பயங்கரவாதியாக
- இராஜ்குமார் பயங்கரவாதியாக
- கிசோர் பயங்கரவாதியாக
- குன்றத்தூர் பாபு பயங்கரவாதியாக
- இடிச்சப்புளி செல்வராசு
- கிங் காங் நட்டுவாக
- உதய் பிரகாஷ் உதய்
- மின்மினி பூச்சிகள் இராஜு
- இராமாபாய்
- கல்யாண் சிறப்புத் தோற்றத்தில்
- இராணி சிறப்புத் தோற்றத்தில்
- அல்போன்சா சிறப்புத் தோற்றத்தில்
# சிவன் (திரைப்படம்)

## இசை

திரைப்பட பின்னணி இசை, பாடல் இசை ஆகியவற்றை இசையமைப்பாளர் ஆதித்யன் அமைத்தார். 1999 இல் வெளியான இசைப்பதிவில், வாலி, வாசன் எழுதிய பாடல் வரிகளைக் கொண்ட ஐந்து பாடல்கள் இருந்தன.
| 1 | 'எகிப்து நாட்டு கிளியோபாட்ரா' | ஆதித்யன், சுவர்ணலதா | 5:08 |  |
| --- | --- | --- | --- | --- |
| 2 | 'ஓ என் பெண்மை' | ஸ்வர்ணலதா | 4:57 |  |
| 3 | 'பெசரட் பெசரட்' | மால்குடி சுபா | 4:48 |  |
| 4 | 'ருக்குத்தான் ருக்குத்தான்' | மனோ, மால்குடி சுபா | 3:51 |  |
| 5 | 'உதிரை கில்லி' | கோபால் சர்மா, தேவி | 4:30 | } |
# கடல் கொள்கை (ஆய்விதழ்)

**கடல் கொள்கை** (*Marine Policy*) என்பது எல்ஸ்வெர் வெளியீட்டுக் குழுமத்திலிருந்து வெளிவரும் பலதுறை சார்ந்த சக மதிப்பாய்வு செய்யப்பட்ட கடல் கொள்கை குறித்த கட்டுரைகளை வெளியிடும் ஆய்விதழாகும். இந்த ஆய்விதழில் கடல் கொள்கைகள் குறித்த மறுபார்வை, கடல் கொள்கை ஆய்வுகள், சமூக அறிவியல் துறைகளில் கடல் கொள்கை உள்ளிட்ட கட்டுரைகள் வெளியிடப்படுகின்றன. இது 1977இல் டோனி லோஃப்டாஸால் நிறுவப்பட்டது. தற்போதைய முதன்மை தொகுப்பாசிரியராக கே. ஹனிச் (வல்லன்கொங் பல்கலைக்கழகம்) ஆவார்.
# கடல் கொள்கை (ஆய்விதழ்)

## சுருக்கம் மற்றும் அட்டவணைப்படுத்தல்

பத்திரிக்கை மேற்கோள் அறிக்கைகளின்படி, இந்த ஆய்விதழ் 2020-ல் 3.040 தாக்கக் காரணியைக் கொண்டுள்ளது, இது "சர்வதேச உறவுகள்" என்ற பிரிவில் உள்ள 85 பத்திரிகைகளில் 4வது இடத்தைப் பிடித்தது.
# தெப்சங் சமவெளி

**தெப்சங் சமவெளி** (**Depsang Plains**) இந்தியாவின் லடாக் ஒன்றியத்தில், காரகோரம் மலைப்பிரதேசத்தில் அமைந்த அக்சாய் சின் பகுதியில், சீன-இந்திய கட்டுப்பாட்டு எல்லையை பிரிக்கும் சமவெளிப் பிரதேசம் ஆகும். இது காரகோரம் மலையில் 17,400 அடி உயரத்தில் அமைந்துள்ளது. தெப்சங் சமவெளி கிழக்கு மேற்காக 40 கி.மீ. நீளமும், வடக்கு-தெற்காக 19-21 கிலோ மீட்டர் நீளமும், மொத்தம் 800 சதுர கிலோ மீட்டர் பரப்பளவும் கொண்டது.  
தெப்சங் சமவெளியின் கிழக்குப் பகுதி தற்போது சீனாவின் ஆக்கிரமிப்பில் உள்ளது. இதன் மேற்கு பகுதி இந்தியாவின் லடாக் ஒன்றிய நிர்வாகப் பகுதியில் உள்ளது. சீனாவின் கட்டுப்பாட்டில் உள்ள இதன் கிழக்குப் பகுதியை இந்தியா உரிமை கோருகிறது. இந்திய இராணுவத்தால், வடக்குத் துணைப் பகுதி என தெப்சங் சமவெளி அழைக்கப்படுகிறது.  
இப்பகுதியை இந்தியப் படைகள் கைப்பற்ற நினைப்பதால், இந்திய-சீனப் படைகளுக்கு இடையே அடிக்கடி பதட்டம் நிறைந்ததாக உள்ளது. 2013, 2015 மற்றும் 2020 ஆகிய ஆண்டுகளில் இப்பகுதியில் இந்திய-சீனப் படைகளுக்கு இடையே போர்ப்பதட்டம் காணப்பட்டது. தெப்சங் சமவெளியின் மேற்கு பகுதியில் பாகிஸ்தான் நிர்வகிக்கும் ஜில்ஜிட் பல்டிஸ்தான் பகுதியில் 80 கிலோ மீட்டர் நீளம் கொண்ட எல்லைக்கோடு உள்ளது இதனைத் தாண்டி, பாகிஸ்தானிலிருந்து ஊடுருவல்கார்கள் அடிக்கடி இந்தியப் பகுதியில் நுழைகின்றனர்.
# தெப்சங் சமவெளி

## புவியியல்

காரகோரம் மலைப்பிரதேசத்தில் உள்ள அக்சாய் சின்னுக்கு வடமேற்கில் தெப்சங் சமவெளி அமைந்துள்ளது.
காரகோரம் மலையில் அமைந்த தெப்சங் சமவெளியின் வடக்கில் சிப் சாப் ஆறும், மேற்கில் சியோக் ஆறும், கிழக்கில் தாழ்ந்த லாக் சுங் மலைத்தொடரும் உள்ளது. தெற்கில் பெப்சங் கணவாயும், வடக்கில் காரகோரம் கணவாய் உள்ளது.
# தெப்சங் சமவெளி

## இதனையும் காண்க

- தவுலத் பெக் ஓல்டி
# கிச்சா வயசு 16

**கிச்சா வயசு 16** (*Kicha Vayasu 16*) என்பது 2005 ஆம் ஆண்டு வெளியான இந்திய தமிழ் திரைப்படம் ஆகும். ஏ. என். ராஜகோபால் இயக்கிய இப்படத்தில், சிம்ரன், மணிகண்டன் ஆகியோர் முக்கிய கதாபாத்திரங்களில் நடிக்க, ஜெய் ஆகாஷ், சுஜிபாலா ஆகியோர் துணை வேடங்களில் நடித்தனர். நாகர்கோவில் நகரத்தில் உள்ள இளைஞர்களில் ஒருவனான கிச்சா என்ற கதாபாத்திரத்தைச் மையமாக கொண்டதாக இந்த படம் உள்ளது. இப்படத்திற்கு தினா இசையமைத்தார். இந்த படம் 25 மார்ச் 2005 அன்று வெளியிடப்பட்டது. சிங்கப்பூரில் 18 என மதிப்பிடப்பட்டது.
# கிச்சா வயசு 16

## கதை

தனது இளமை பருவத்தில் கிச்சா என்று அழைக்கப்பட்ட கிருஷ்ணமூர்த்தி ( ஜெய் ஆகாஷ் ), தான் சிறிவயதில் படித்த பள்ளியை இடிப்பதை அறிந்து, தான் வளர்ந்த நகரமான நாகர்கோயிலுக்குத் திரும்புகிறார் மாவட்ட ஆட்சியராக உள்ள கிருஷ்ணமூர்த்தி. நாகர்கோயிலில் அவரது பள்ளி நாட்களை நினைவுபடுத்துவது படத்தின் முக்கிய கருப்பொருளாக அமைகிறது.  
கிச்சா ( மணிகண்டன் ) 16 வயது சிறுவனாக இருக்கும் காலத்திக்கு படம் செல்கிறது. நிர்மலா ( சிம்ரன் ), கிச்சா மீது ஈர்ப்பு கொண்ட ஒரு ஆசிரியை. அவர் பள்ளியின் தலைமை ஆசிரியராக ஆகிறார். தன்னைச் சுற்றியுள்ளவர்களை அடிக்கடி கிண்டல் செய்யும் கிச்சா, நிர்மலாவிடம் மிகவும் நன்றாக நடந்துகொள்கிறான். இதன் காரணமாக, அவன் ஆசிரியையின் ஆதரவைப் பெறுகிறான். இருப்பினும், கிச்சா தங்கள் ஊரைச் சுற்றி பல்வேறு தவறான செயல்களைச் செய்யும் சிறுவர்களின் குழுவை வழிநடத்தத் தொடங்குகிறான். பள்ளியில் இருந்து உணவுகளை திருடி விற்பனை செய்வது, பணம் செலுத்தாமல் உணவகங்களில் சாப்பிடுவது ஆகியவை இதில் அடங்கும்.  
கிச்சாவும் அவனது நண்பர்களும் உணவகத்தில் பணம் செலுத்தாமல் தப்பிக்க முயற்சிக்கும்போது இறுதியாக பிடிபடுகிறார்கள். உணவக உரிமையாளர் அவர்களை நன்றாகத் துவைத்து எடுக்கிறார். சிறுவர்கள் கிச்சாவே இதுபோன்ற காரியங்களைச் செய்யக் கற்றுக்கொடுத்ததாக உரிமையாளருக்குத் தெரிவிக்கிறார்கள். இது குறித்து சிறுவர்களின் பெற்றோருக்கு தகவல் தரப்படுகிறது அப்போது, பலர் கோபமடைந்து, கிச்சா தங்கள் பிள்ளைகளை தவறாக வழிநடத்தியதாகவும், அவர்களை கெடுத்துள்ளதாகவும் கூறுகின்றனர். பின்னர் கிச்சா தனது அண்ணனுடன் மதுரைக்கு சங்கடமாகப் பயணம் போகிறான். இருப்பினும், கிச்சாவின் பள்ளித் தோழர்கள் அவன் இல்லாத நேரத்தில் பள்ளியிலிருந்து திருடி, கிச்சாவே அவ்வாறு செய்ததாக அவன்மீது பழி போடுகின்றனர். கிச்சாவைப் பற்றி நல்ல அபிப்பிராயம் கொண்ட தலைமை ஆசிரியரான நிர்மலா, அவனை மதுரையிலிருந்து விசாரணைக்கு வரவழைக்கிறார். கிச்சா குற்றவாளி என்று நிர்மலா நம்பிய பிறகு, எந்த நல்ல செயலையும் செய்யாததற்காக அவனை சபிக்கிறார். கிச்சா மதுரைக்குத் திரும்பி, வெறியுடன் படித்து, இறுதியில் ஆட்சியராக நாகர்கோயிலுக்குத் திரும்புகிறான்.  
நாகர்கோயிலில், கிச்சா நிர்மலாவைப் பார்க்க அவரின் வீட்டிற்குச் செல்கிறான். ஆனால் வெளி நாட்டில் இருப்பதாக தெரியவருகிறது. அவர் ஆறு மாதங்களுக்குப் பிறகு திரும்புவார் என்று எதிர்பார்க்கப்படுகிறது. தன்னை காதலித்து வந்த சுப்பு (சுஜிபாலா) என்பவரை திருமணம் செய்ய கிச்சா திட்டமிட்டுள்ளான். கிச்சா சுப்புவின் வீட்டிற்கு வந்த பிறகு, அவனை மீண்டும் பார்த்து மிகவும் உற்சாகமாக கிச்சாவுடன் புறப்படுகிறாள்.  
நிர்மலா ஒரு சிறந்த தலைமை ஆசிரியராக சித்தரிக்கப்படுகிறார்: தேவைப்படும்போது அவர் மாணவர்களிடம் கண்டிப்பாகவும், தேவைப்படும்போது மென்மையாகவும் நடந்துகொள்கிறார்.
# கிச்சா வயசு 16

## நடிகர்கள்

- சிம்ரன் நிர்மளாவாக
- மணிகண்டன் விடலைப்பருவ கிச்சாவாக (16 வயது)
- ஜெய் ஆகாஷ் கிருஷ்ணமூர்த்தி (வளர்ந்த கிச்சா)
- சுஜிபாலா சுப்புவாக
- சுவேதா பாரதி கிச்சாவின் தோழியாக
- பாண்டு
- டி. பி. கஜேந்திரன்
- ஆர்த்தி ஆசிரியையாக
- கிங் காங் மாணவனாக
- குமரிமுத்து
- கௌதம் வேம்புநாதன்
- தீபக் பக்கா (சிறப்புத் தோற்றம்)
# கிச்சா வயசு 16

## வளர்ச்சி

இப்படத்தின் தயாரிப்பின் போது, தயாரிப்பாளர்களிடம் தனது கணவர் தீபக் பாகாவை ஜெய் ஆகாஷ் நடிக்கவிருக்கும் பாத்திரத்தில் நடிக்கவைக்குமாறு சிம்ரன் பரிந்துரைத்தார். அவரது கோரிக்கை மறுக்கப்பட்டது என்ற போதிலும், தீபக்கிற்கு படத்தில் ஒரு சிறிய வேடம் வழங்கப்பட்டது.
# கிச்சா வயசு 16

## இசை

பா. விஜய், சினேகன், யுகபாரதி ஆகியோரால் எழுதப்பட்ட பாடல் வரிகளுக்கு தினா இசையமைத்தார்.
| 1 | "ஆண்களை எனக்கு" | சுமித்ரா, தேவ் பிரகாஷ் |  |
| --- | --- | --- | --- |
| 2 | "கெளம்புது" | கார்த்திக், திவ்யா கஸ்தூரி |  |
| 3 | "மொட்டு விட்ட" | சுஜாதா, பரவை முனியம்மா |  |
| 4 | "பத்தியப்படி" | மாலதி, சங்கர் மகாதேவன் |  |
| 5 | "பூனை முடி" | மாணிக்க விநாயகம், அனுராதா ஸ்ரீராம் |  |
| 6 | "சொல்ல முடியல" | ஹரிஹரன், சின்மயி |  |
| 7 | "சில நேரம்" | உண்ணிமேனன் | } |
# கோட்டி (இசையமைப்பாளர்)

தொழில் ரீதியாக **கோட்டி* என்று அழைக்கப்படும் **சாலூரி கோட்டீசுவர ராவ்*' (Saluri Koteswara Rao) தென்னிந்தியத் திரையுலகில் பணியாற்றியதில் குறிப்பிடத்தக்க ஒரு இந்திய இசையமைப்பாளர் ஆவார். இசை இயக்குநர் சாலூரி ராஜேஸ்வர ராவின் மகனான இவர், 1980களின் முற்பகுதியில் இசையமைப்பாளர் டி. வி. இராஜுவின் மகன் சோமராஜுவுடன் (ராஜ்) இணைந்து தெலுங்கு, கன்னட மொழிகளில் 475க்கும் மேற்பட்ட திரைப்படங்களில் பணியாற்றினார். இதன் விளைவாக இந்த இரட்டையர்கள் இராஜ்–கோட்டி என்று அழைக்கப்பட்டனர். இருவரும் 1983ஆம் ஆண்டில் அறிமுகமானதிலிருந்து 1994இல் பிரியும் வரை சுமார் 180 படங்களுக்கு இசையமைத்தனர். பிரிவினைக்குப் பிறகு, கோட்டி 300க்கும் மேற்பட்ட திரைப்படங்களுக்கு இசை மற்றும் பின்னணி இசையை வழங்கியுள்ளார். *ஹலோ பிரதர்* (1994) படத்திற்காக சிறந்த இசை இயக்குனருக்கான நந்தி விருதையும் வென்றார்.  
இசை இயக்குநர் கே. சக்ரவர்த்தியின் உதவியாளராக தனது இசை வாழ்க்கையைத் தொடங்கினார்.மணிசர்மா, ஏ. ஆர். ரகுமான் போன்ற இசையமைப்பாளர்கள் கோட்டியுடன் விசைப்பலகை கலைஞர்களாக தங்கள் வாழ்க்கையின் ஆரம்ப பகுதியில் பணியாற்றினர். இவரது மகன் இரோசன் சலூரியும் திரைப்பட இசையமைப்பாளராக இருக்கிறார். மற்றொரு மகன் இராஜீவ் சாலூரி ஒரு நடிகராக தனது வாழ்க்கையைத் தொடங்கினார்.
# காசிமேடு கோவிந்தன்

**காசிமேடு கோவிந்தன்** (*Kasimedu Govindan*) என்பது 2008 ஆம் ஆண்டு வெளியான தமிழ் நாடகத் திரைப்படம் ஆகும். ரமேஷ் சஞ்சய் எழுதி இயக்கிய இப்படத்தில் ரஞ்சித் மற்றும் புதுமுகம் கரிஷ்மா ஆகியோர் முக்கிய வேடங்களில் நடித்தனர். மனீஷ் குமார், நட்சத்திரா, நாக கண்ணன், பட்டினப்பாக்கம் ஜெயரம், ஸ்ரீகாந்த், சூர்யகாந்த், பாலு ஆனந்த், கிங் காங், அஜய் கபூர் ஆகியோர் துணை வேடங்களில் நடித்தனர். படத்தை எஸ். சுந்தரம் தயாரித்தார். படத்திற்கான இசையை சௌந்தர்யன் அமைத்தார். பல தாமதங்களுக்குப் பிறகு 10 அக்டோபர் 2008 அன்று படம் வெளியிடப்பட்டது.
# காசிமேடு கோவிந்தன்

## கதை

ஒரு தொலைதூர கிராமத்தில் வசிக்கும், பார்வதி (கரிஷ்மா) ஒரு ஆச்சாரமான பிராமண குடும்பத்தைச் சேர்ந்த ஒரு அப்பாவிப் பெண். அவள் ஒரு முஸ்லீம் இளைஞனைக் (மணீஷ்குமார்) காதலிக்கிறாள். அவள் தன்னுடைய கன்னித்தன்மையை கூட அவனிடம் இழக்கிறாள். அவர்கள் சென்னைக்கு ஓடிப்போய்விடுகிறார்கள். பார்வதி தனது காதலனுடன் ஓடிப்போன செய்தி காட்டுத்தீ போல பரவுகிறது, இது அவளது குடும்பத்தின் நற்பெயருக்கு அவமானத்தை விளைவிக்கிறது. இதனால் அவளது குடும்பத்தினர் தற்கொலை செய்து கொள்கின்றனர். அவளது காதலன் ஒரு பயங்கரவாத அமைப்பில் சேருகிறான். காவல்துறை அவனை சுட்டுக்கொல்கிறது . சென்னையில், தங்க இடமோ, பணமோ இல்லாததால், பார்வதி பாதிக்கப்படுகிறாள். அவளை பாலியல் பலாத்காரம் செய்ய ஒரு கும்பல் முயல்கின்றது. போதைப்பொருள் கடத்துபவர்களிடம் (நாக கண்ணன், பட்டினபக்கம் ஜெயரம்) பணிபுரியும் முரடனான கோவிந்தன் ( ரஞ்சித் ) அவளை மீட்கிறான். எனவே அவள் அவனுடன் சிறிது நேரம் கடற்கரையில் தங்கியிருக்கிறாள். அப்போது கோவிந்தன் முரடர்களுடன் சண்டையிடுகிறான். அப்போது பார்வதி காயமடைகிறாள். கண்ணகி (நட்சத்திரா) என்ற நல்லமனம் படைத்த பாலியல் தொழிலாளி காயமடைந்த பார்வதியை தனது வீட்டுக்கு அழைத்துச் சென்று தங்க வைக்கிறாள்.  
அதன்பிறகு, கோவிந்தனை காவல்துறையினர் பிடிக்கின்றனர். அவனுக்கு சில காலம் சிறைத்தண்டனை கிடைக்கிறது. சிறையில் இருந்து விடுதலையானதும், அவன் ஒரு நல்ல மனிதனாக மாற முடிவு செய்து பார்வதியை திருமணம் செய்ய கனவு காண்கிறான். இதற்கிடையில், கண்ணகி கார் விபத்தில் இறக்கிறாள். இதன்பிறகு அப்பாவி பார்வதி பாலியல் தொழிலுக்காக கைது செய்யப்படுகிறாள். கோவிந்தனும் பார்வதியும் நீண்ட காலத்திற்குப் பிறகு ஒருவரை ஒருவர் சந்திக்கிறார்கள். அவர்கள் ஒருவருவரையொருவர் காதலிக்கிறார்கள். கோவிந்தன் மீன்பிடித் தொழிலுக்குச் செல்கிறான். காதலர்கள் திருமணம் செய்து கொள்ள முடிவு செய்கிறார்கள். ஆனால் போதைப் பொருள் கடத்தும் கும்பல் தலைவன் கோவிந்தன் தங்களிடம் வேலைக்கு வரவேண்டும் என்று விரும்புகிறான். வேலைக்கு அழைத்த அவர்களை கோபத்தில் கோவிந்தன் அவமானப்படுத்துகிறான். பின்னர் போதைப் பொருள் கடத்தல் தலைவன் பிரபுக்கள் கோவிந்தனை சுட்டுக் கொல்கிறார்கள். அவர்கள் பார்வதியை பாலியல் பலாத்காரம் செய்ய முயற்சிக்கிறார்கள். ஆனால் பார்வதி அவர்களை நிராயுதபாணியாக்கி சுட்டுக் கொன்றுவிடுகிறாள்.
# காசிமேடு கோவிந்தன்

## நடிகர்கள்

- ரஞ்சித் கோவிந்தனாக
- கரிஷ்மா பார்வதியாக
- மனிஷ்குமார்
- நட்சத்திரா கண்ணகியாக
- நாக கண்ணன்
- பட்டிணப்பாக்கம் ஜெயராம்
- ஸ்ரீகாந்த் சிறைக் காப்பாளராக
- சூரியகாந்த் மீனவராக
- பாலு ஆனந்த் வெடிமுத்துவாக
- கிங் காங் கோவிந்தனின் நண்பனாக
- அஜய் கப்பூர் ஜோஷாக
- இராஜகிருஷ்ணா
- இரவிபரத்
- கோவிந்தன்
- லோகேஷ்
- பாலாஜி
- கோஸ்
- விஜயபதி பார்வதியின் பாட்டியாக
- நிக்கிலா
# காசிமேடு கோவிந்தன்

## தயாரிப்பு

ரமேஷ் சஞ்சய் 2000 களின் முற்பகுதியில் *நெருப்பூ* என்ற திரைப்படத்தை தயாரிக்கும் வேலையைத் தொடங்கினார். இப்படத்தின் பெயரானது 2004 இல் *காசிமேடு கோவிந்தன்* என மாற்றப்பட்டது. கதாநாயகியாக நடிக்க கரிஷ்மா (பூர்வஜா) தேர்வு செய்யப்பட்டார். ரஞ்சித் முரடன் வேடத்தில் நடிக்க ஒப்பந்தமானார்.. நாக கண்ணன், பட்டினபக்கம் ஜெயரம், சூர்யகாந்த், கிங் காங் ஆகியோர் துணை வேடங்களில் நடித்தனர். படத்திற்கு சௌந்தரியன் இசையமைத்தார். எஸ். ஆர். ஒளிப்பதிவை மேற்கொள்ள, டி. உதைய சங்கர் படத் தொகுப்புப் பணியை செய்தார்.
# காசிமேடு கோவிந்தன்

## இசை

படத்திற்கான இசையை திரைப்பட இசையமைப்பாளர் சௌந்தரியன் மேற்கொண்டார். 2001 இல் வெளியான இந்த படத்தின் இசைப்பதிவில், சௌந்தர்யன், சினேகன், கதிரவன் ஆகியோரால் எழுதப்பட்ட பாடல் வரிகளுடன் ஐந்து பாடல்கள் இடம்பெற்றன.
| 1 | "ஆனந்தநாதன்" | பி. உன்னிகிருஷ்ணன், சுவர்ணலதா | 5:47 |
| --- | --- | --- | --- |
| 2 | "பீடா மாவா" | ஹரிஷ் ராகவேந்திரா | 5:11 |
| 3 | "எந்தப் பூக்களும்" | துரை பாண்டியன் | 5:09 |
| 4 | "மொட்டு வெடிக்கிறது" | ஹரிணி | 6:42 |
| 5 | "பச்சைக்கிளி" | ராஜ் தர்மன், கோபிகா பூர்ணிமா, கல்பனா | 4:03 |
# கே. சக்ரவர்த்தி

அப்பாராவ் கொம்மினேனியாக பிறந்த **கே சக்ரவர்த்தி** (K. Chakravarthy) தென்னிந்திய திரையுலகில் இந்திய இசை இயக்குநராக இருந்தார்.
# கே. சக்ரவர்த்தி

## சொந்த வாழ்க்கை

இவர், ஆந்திராவின் குண்டூர் மாவட்டம் பொன்னேகல்லு என்ற கிராமத்தில் பிறந்தார். இவரது மகன் சிறீ கொம்மினேனி என்பவரும் ஒரு இசை இயக்குனராகவும் பின்னணி பாடகராகவும் இருந்தார்.
# கே. சக்ரவர்த்தி

## தொழில்

சக்ரவர்த்தி மகாவாடி வெங்கடப்பையாவிடம் இந்திய பாரம்பரிய இசையைக் கற்றுக்கொண்டார். குண்டூரில் "*வினோத் ஆர்கெஸ்ட்ரா*" என்ற இசைக் குழுவை உருவாக்கி, மெல்லிசை நிகழ்ச்சிகளை வழங்கி வந்தார். அந்த நாட்களில், *எச்.எம்.வி.* என்ற இசை நிறுவனத்தின் மங்காபதி என்பவர் இவரது திறமையை அடையாளம் கண்டு சென்னைக்கு அழைத்தார். *எச்.எம்.வி* நிறுவனம் இவரது இரண்டு தனிப் பதிவுகளை வெளியிட்டது. அதில் "*கண்ணா நேனொக்க கலா*" என்பதும் அடங்கும்.
# கே. சக்ரவர்த்தி

## தொழில்

### திரைப்பட வாழ்க்கை

தெலுங்கில் இவரது முதல் படம், *மூக பிரேமா* 1971இல் வெளியிடப்பட்டது. இந்த படத்திற்கு முன்பு இவர் ஒரு இந்தித் திரைப்படத்திற்கு பின்னணி இசையமைதிருந்தார். அந்த திரைப்பட தலைப்புகளில் அப்பராவ் என்ற இவரது பெயர் சக்ரவர்த்தி என்று தவறாக குறிப்பிடப்பட்டிருந்தது. பின்னர் இவர் சக்ரவர்த்தி என்ற பெயரைத் தொடர்ந்தார். *மூக பிரேமா* படம் திரையரங்க வசூலில் ஒரு நல்ல வெற்றியைப் பெறவில்லை. அதையடுத்து வந்த *சாரதா* (1973) இவருக்கு நல்ல வெற்றியைக் கொடுத்தது. ஆனால் இந்த படத்திற்குப் பிறகு இவர் நன்கு அங்கீகரிக்கப்படவில்லை.  
1977ஆம் ஆண்டில், *யமகோலா* என்ற படம் வெளிவந்தது. இது இவரது தொழில் வாழ்க்கையின் சிறந்த திருப்புமுனையாகும்.  
பின்னணி குரல் கலைஞராக இருந்த இவர் 600 திரைப்படங்களில் நடிகர்களுக்கு குரல் கொடுத்தார். ஒரு சில பாடல்களுக்கான பாடல்களையும் எழுதினார். பாடகராகவும் இருந்த இவர் ஒரு சில படங்களில் நடித்தும் இருந்தார்.
# கே. சக்ரவர்த்தி

## விருதுகள்

- 1983 ஆம் ஆண்டில் *நேட்டி பாரதம்* படத்திற்கான சிறந்த இசை இயக்குநருக்கான நந்தி விருது பெற்றுள்ளார்.
# நாகபூசணம் (நடிகர்)

**நாகபூசணம்** (Nagabhushanam ) (1922 - 5 மே 1995) தெலுங்குத் திரையுலகின் நகைச்சுவை நடிகரும், குணச்சித்திர நடிகருமாவார். தத்தினேனி பிரகாஷ் ராவ் இயக்கிய *பலேதூரு* (1951) இவரது முதல் படமாகும்.. 1950களிலிருந்து 1980கள் வரை சுமார் 395 படங்களில் நடித்திருந்தார்.  
1954ஆம் ஆண்டு வெளிவந்த தமிழ்த் திரைப்படமான ரத்தக்கண்ணீர் படத்தின் தெலுங்கு பதிப்பான *ரத்த கண்ணீரு*வில் *ரத்தகண்ணீரு நாகபூசணம்* என்ற வேடத்தில் நடித்து பிரபலமானார். இவர் இப்படத்தை தயாரித்தும் இருந்தார். வேமவரபு கவுதம் குமாருடன் இணைந்து நடித்திருந்தார். இவர், 2,000 க்கும் மேற்பட்ட நாடக நிகழ்ச்சிகளை வழங்கினார். வேமவரபு கவுதம் குமாருடன் ஐதராபாத்தில் 100க்கும் மேற்பட்ட மேடை நிகழ்ச்சிகளை வழங்கினார்.  
சுந்தரம் பாலச்சந்தர் இயக்கிய எதி நிஜம் (1956) திரைப்படத்தில் கதாநாயகனாக நடித்தார். இது தமிழுக்கும் மொழிமாற்றம் செய்யப்பட்டது. இத்தாலியத் திரைப்படமான *புசிட்டர்* என்ற படத்தின் கதையைத் தழுவி இத்திரைப்படம் உருவாக்கப்பட்டிருந்தது. இப்படத்தை, கண்டசாலா கிருட்டிணமூர்த்தி தயாரித்திருந்தார்.  
இவர், *நாடகலா ராயுடு*, *ஓகே குடும்பம்* உள்ளிட்ட ஒரு சில படங்களைத் தயாரித்தார்.
# நாகபூசணம் (நடிகர்)

## சொந்த வாழ்க்கை

நாகபூசணம் ஆந்திராவின் பிரகாசம் மாவட்டம், கோண்டபி மண்டலம், அனகர்லாபுடி கிராமத்தில் பிறந்தார். இவருக்கு மூன்று மகன்களும், இரண்டு மகள்களும் என ஐந்து குழந்தைகள் இருக்கின்றர். இவர்கள் யாரும் திரைத்துறையில் இல்லை
# நாகபூசணம் (நடிகர்)

## இறப்பு

நாகபூசணம் 5 மே 1995 இல் இறந்தார். .
# விலாசம் (திரைப்படம்)

**விலாசம்** (*Vilaasam*) என்பது 2014ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். பா. ராஜகனேசன் எழுதி இயக்கிய இப்படத்தில் பவன், சனம் ஷெட்டி ஆகியோர் முக்கிய வேடங்களில் நடித்தனர். படமானது 14 நவம்பர் 2014 அன்று வெளியிடப்பட்டது. பின்னர் இது தெலுங்கில் அதே பெயரில் மொழிமாற்றம் செய்யபட்டு வெளியிடப்பட்டது.
# விலாசம் (திரைப்படம்)

## தயாரிப்பு

இப்படத்தை அறிமுக இயக்குநர் ராஜ கணேசன் இயக்கியுள்ளார். படத்தில் பவன், சனம் ஷெட்டி ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர்.
# விலாசம் (திரைப்படம்)

## இசை

படத்திற்கு ரவி ராகவ் இசையமைத்தார்.
# விலாசம் (திரைப்படம்)

## வெளியீடும் வரவேற்பும்

இப்படம் 14 நவம்பர் 2014 அன்று தமிழகத்தில் ஆறு படங்களின் ஊடாக வெளியிடப்பட்டது. தி நியூ இந்தியன் எக்ஸ்பிரஸ் இப்படத்தைப் பற்றி எழுதுகையில் "அறிமுக படைப்பாளியின் பாராட்டத்தக்க முயற்சி இது" என்று குறிப்பிட்டது, இதன் உள்ளடக்கத்தைப் பற்றிய "ஒரு பிடிமானமுள்ள கதை" என்று குறிப்பிட்டது.  
மலை மலரின் விமர்சகர் ஒருவர் முன்னணி நடிகர்களின் நடிப்பைப் பாராட்டி படத்திற்கு நேர்மறையான விமர்சனம் அளித்தார். அதேபோல், தினமலர் மற்றும் ஐஃப்லிக்ஸ்.காம் ஆகியவற்றின் விமர்சகர்களும் படத்திற்கு நேர்மறையான விமர்சனங்களை வழங்கினர்.
# இரமண ரெட்டி

**திக்கவரபு வெங்கட ரமண ரெட்டி** (Tikkavarapu Venkata Ramana Reddy) (1 அக்டோபர் 1921 - 11 நவம்பர் 1974) ஒரு இந்தியத் திரைப்படத்துறையுலகில் குணச்சித்திர நடிகராகவும், நகைச்சுவை நடிகராகவும் தயாரிப்பாளராகவும் குறிப்பாக தெலுங்குத் திரையுலகில் தனது படைப்புகளுக்கு பெயர் பெற்றவர். இவர், இந்தியாவின் மிகச்சிறந்த நகைச்சுவை நடிகர்களில் ஒருவராக கருதப்படுகிறார். குறிப்பாக இவரது நகைச்சுவை வெளிப்பாடுகளாலும், தெலுங்குப் படங்களின் பொற்காலத்தில் உரையாடல்களாலும் குறிப்பிடத்தக்கவர். ஆரம்பகாலத்தில் இவரும் இரேலங்கி வெங்கட ராமையாவும் நகைச்சுவை இரட்டையர்களாக இருந்தனர்.  
*மிஸ்ஸியம்மா*வில் டேவிட், *ரோஜுலு மாராயி*யில் கரணம், *மாயாபஜாரில்* சின்னமயா, *குண்டம்மா கதா*வில் காஞ்சு கண்டைய்யா போன்ற பல கதாபாத்திரங்கள் இவரது மறக்கமுடியாத பாத்திரங்கள் ஆகும். 24 ஆண்டு தனது தொழில் வாழ்க்கையில் 200க்கும் மேற்பட்ட திரைப்படங்களில் நடித்துள்ளார். இந்திய அரசியல்வாதியும்,திரைப்பட தயாரிப்பாளருமான டி. சுப்பராமி ரெட்டி என்பவரின் தந்தைவழி மாமா ஆவார் .
# இரமண ரெட்டி

## தொழில்

இவர், 1951ஆம் ஆண்டில் ஒய். வி. ராவ் இயக்கிய *மைனாவதி* படத்துடன் அறிமுகமானார். இவரது சொந்த மாவட்டமான நெல்லூரைச் சேர்ந்த இவரது நண்பர் ஏ. சங்கர ரெட்டி படத்தைத் தயாரித்திருந்தர். இருப்பினும் கே.எஸ்.பிரகாச ராவ் தயாரித்து இயக்கிய *தீக்சா* என்ற படமே முதலில் வெளியான படம். (சில திரைப்பட வரலாற்றாசிரியர்களால் இவர் *மாயபிள்ளாவில்* நடித்ததாக தவறாக குறிப்பிடுகின்றனர்). என். டி. ராமராவ், அக்கினேனி நாகேஸ்வர ராவ் ஆகியோருடன் பல படங்களில் நடித்துள்ளார். *அக்கா செல்லலு* (1957) திரைப்படத்தில் ஒரு மந்திரவாதியின் பாத்திரத்தில் நடிக்கும் போது, இவர் உண்மையில் மாய வித்தையை ஒரு பொழுதுபோக்காகக் கற்றுக்கொண்டார். இவர் 100க்கும் மேற்பட்ட மாயவித்தை நிகழ்ச்சிகளை வழங்கினார். பெரும்பாலும் கல்வி நிறுவனங்களிலும்,தன்னார்வ அமைப்புகளுக்கும் உதவினார்.
# யமாசினா பறவையில் நிறுவனம்

**யமாசினா பறவையில் நிறுவனம்** (*Yamashina Institute for Ornithology*) என்பது யப்பானில் உள்ள இலாப நோக்கற்ற பறவையியல் அறிவியல் ஆராய்ச்சி நிறுவனம் ஆகும்.
# யமாசினா பறவையில் நிறுவனம்

## வரலாறு

யமாசினா பறவையில் நிறுவனம் முனைவர் யோசிமாரோ யாமசினாவினால் நிறுவப்பட்டது. சிபுயா, தோக்கியோவில் உள்ளது தனது வீட்டில் பறவை மாதிரிகள் மற்றும் பறவைகள் தொடர்பான புத்தகங்களைச் சேகரித்து ஒரு தனியார் அருங்காட்சியகமாக நிறுவினார். மார்க்விஸ் யமாஷினா இளவரசர் யமாஷினா கிகுமாரோவின் இரண்டாவது மகன். இவர் தனது அருங்காட்சியகத்தை 1942இல் பொதுமக்கள் பயன்பாட்டிற்கு அளித்தார். இந்த நிறுவனத்தில், யாமசினா குரோமோசோம்களை அடிப்படையாகக் கொண்டு பறவைகளை வகைபிரித்தல் குறித்து ஆராய்ச்சி நடத்தினார். மேலும் ஏராளமான ஆய்வுக் கட்டுரைகள் மற்றும் பறவையியல் பற்றிய புத்தகங்களையும் எழுதினார்.  
இந்த நிறுவனம் 1984 ஆம் ஆண்டில்தோக்கியோவிலிருந்து சுமார் 30 கிலோமீட்டர் கிழக்கே சிபாவின் அபிகோவிற்கு இடம் மாற்றப்பட்டது. இந்த நிறுவனம் யப்பானின் இம்பீரியல் குடும்பத்துடன் நெருக்கமான உறவுகளைப் பேணி வருகிறது. இதற்கு யப்பானின் இளவரசர் நருஹித்தோவின் தம்பி எச்.ஐ.எச் இளவரசர் அகிஷினோவும், அவர்களின் தங்கை இளவரசி சாயகோவும் 1992லிருந்து 2005 வரை ஆராய்ச்சியாளராக பணியாற்றினர். அங்கு இவர் மீன் கொத்தி பறவைகள் குறித்த ஆய்வில் நிபுணத்துவம் பெற்றார்.
# யமாசினா பறவையில் நிறுவனம்

## அமைப்பு

இந்நிறுவனம் மூன்று ஆராய்ச்சி பிரிவுகளாக ஒழுங்கமைக்கப்பட்டுள்ளது:  
- **பறவையியல் ஆராய்ச்சி ஆய்வகம்:** பறவைகளின் சுற்றுச்சூழல் மற்றும் அமைப்புமுறைகளில் நிபுணத்துவம் பெற்றது. இதில் கடல் பறவைகளின் வடிவங்கள் மற்றும் பறவைகளின் மரபணு மாறுபாடுகள், முக்கியமாக டி.என்.ஏ வரிசை முறையைப் பயன்படுத்துகின்றன.
- **பறவை வலசைபோதல் ஆராய்ச்சி மையம்:** ஒவ்வொரு ஆண்டும் 200,000க்கும் மேற்பட்ட பறவைகளை வளையமிட்டு, பிரச்சாரங்களை நடத்துகிறது. இது தொலை அளப்பியல், ரேடார் மற்றும் செயற்கைக்கோள் கண்காணிப்பு ஆகியவற்றுடன் பறவைகளின் வலசை முறைகளை ஆராய்கின்றது.
- **நூலகம் மற்றும் சேகரிப்பு மையம்** உலகம் முழுவதிலுமிருந்து, குறிப்பாகக் கிழக்கு ஆசியா மற்றும் வடமேற்கு பசிபிக் பிராந்தியங்களிலிருந்து 69,000 வெவ்வேறு பறவை மாதிரிகள் மற்றும் 39,000 பறவையியல் புத்தகங்கள் மற்றும் காலச்சுவடுகள் நூலகத்தில் பராமரிக்கிறது.
# யமாசினா பறவையில் நிறுவனம்

## வெளியீடுகள் மற்றும் நிகழ்வுகள்

யமஷினா நிறுவனம் பல பத்திரிகைகளையும் ஆய்விதழ்களையும் வெளியிடுகிறது. இதில் *யமஷினா இன்ஸ்டிடியூட் ஆப் பறவையியல்*, *பறவை இடம்பெயர்வு ஆராய்ச்சி மையத்தின்* ஆண்டு *அறிக்கை மற்றும்* ஆதரவு குழு உறுப்பினர்களுக்கான மாதாந்திர செய்தித்தாள் ஆகியவை அடங்கும்.  
பறவையியல் மேம்பாடு அல்லது பறவைகளின் பாதுகாப்பிற்கு குறிப்பிடத்தக்க பங்களிப்புகளைச் செய்த ஒரு தனிநபர் அல்லது குழுவிற்கு *யமஷினா யோஷிமரோ நினைவு பறவையியல் விருதை* வழங்குகிறது.
# அஞ்சுபுளிப்பட்டி

**அஞ்சுபுளிப்பட்டி** (*Anjupulipatti*) என்பது தென்னிந்தியாவில், தமிழ்நாட்டின், புதுக்கோட்டை மாவட்டம் பொன்னமராவதிக்கு அருகே அமைந்துள்ள ஒரு ஊராகும். இவ்வூரில் நஞ்சையும் புஞ்சையும் நிறைந்து அமையப் பெற்றுள்ளது. வேளாண்மை மற்றும் கால்நடைகளை சார்ந்தே இம்மக்கள் வாழ்கின்றனர்.
# அஞ்சுபுளிப்பட்டி

## வரலாறு

இந்த ஊர் மக்கள் வலையப்பட்டியை பூர்வீகமாகக் கொண்ட மக்கள் ஆவர். சுமார் இருநூறு ஆண்டுகளுக்கு முன்பு இம்மக்கள் வேளாண்மை செய்த புன்செய் காடுகளில் குடியேற தொடங்கினர். நாளடைவில் அது ஊராக உருவானது. இவ்வாாறாகவே இந்த ஊர் உருவானது.
# அஞ்சுபுளிப்பட்டி

## பெயர்க்காரணம்

சுமார் இருநூறு ஆண்டுகளுக்கு முன்பு இவ்வூரின் நடுவே ஐந்து புளியமரங்கள் இருந்தன. அந்த இடத்தை அஞ்சுபுளி என்றே இம்மக்கள் அழைத்தனர். இதுவே நாளடைவில் மருவி அஞ்சுபுளிப்பட்டி என்று உருவானது.
# சிறீ கொம்மினேனி

**சிறீ கொம்மினேனி** (பிறப்பு கொம்மினேனி சீனிவாச சக்ரவர்த்தி) (13 செப்டம்பர் 1966 - 18 ஏப்ரல் 2015) ஒரு இந்திய திரைப்பட இசையமைப்பாளரும், பின்னணி பாடகரும், தொலைக்காட்சி தொகுப்பாளரும் ஆவார். தெலுங்குத் திரைப்படங்களில் தனது படைப்புகளுக்கு பெயர் பெற்ற இவர், மூத்த இசையமைப்பாளர் கே. சக்ரவர்த்தியின் மகனாவார். 1995ஆம் ஆண்டு ஜெமினி ஜெமினி தொலைக்காட்சியில்]] ஒளிபரப்பப்பட்ட "அந்தாக்சரி" என்ற பாடல் நிகழ்ச்சியின் முன்னணி தொகுப்பாளராக இருந்தார்.  
2005இல் வெளியான *சக்ரம்* திரைப்படத்திலிருந்து "ஜகமந்தா குடும்பம் நாதி" படத்திற்காக இவர் குரல் கொடுத்திருந்தார்.
# சிறீ கொம்மினேனி

## கல்வி

இவர், மணிப்பால் தொழிற்நுட்பக் கழகத்தில் தொழில்துறை பொறியியலில் பட்டம் பெற்றவர்.
# 1,3-ஈராக்சிடேன்

**1,3-ஈராக்சிடேன்** (*1,3-Dioxetane*) என்பது C<sub>2</sub>O<sub>2</sub>H<sub>4</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு பல்லினவளைய கரிமச் சேர்மமாகும். ஆக்சிசன் அணுவும் கார்பன் அணுவும் மாறி மாறி இணைந்திருக்கும் நான்கு உறுப்பு வளையம் இச்சேர்மத்தின் முதுகெலும்பாகும். 1.3-ஈராக்சாவளையபியூட்டேன் என்ற பெயராலும் இச்சேர்மம் அழைக்கப்படுகிறது. பார்மால்டிகைடின் இருபடிச் சேர்மம் என்ற நோக்கிலும் இது பார்க்கப்படுகிறது.  
1,3-ஈராக்சிடேன் வழிப்பெறுதிகள் புத்தகங்களில் அரிதாக ஓர் இடைநிலையாகப் பயன்படுத்தப்பட்டுள்ளன. இரண்டு கார்பனைல் சேர்மங்களை [2+2] வளையக்கூட்டு வினைகளில் வினைபுரியச் செய்து வழக்கமாக இவை தயாரிக்கப்படுகின்றன. தீவிரமாக ஆராயப்பட்ட 1,2-மாற்றியன்களைக் காட்டிலும் இவை அதிக நிலைப்புத்தன்மை கொண்டவையாக இருக்குமென்று மூலக்கூற்று வட்டணை கோட்பாட்டு கணக்கீடுகள் தெரிவிக்கின்றன.
# விலங்கியல் நிறுவனம்

**விலங்கியல்** **நிறுவனம்** (*Institute of Zoology*) என்பது இங்கிலாந்தில் உள்ள இலண்டன் விலங்கியல் சங்கத்தின் ஆராய்ச்சி பிரிவு ஆகும். இது விலங்கினங்கள் மற்றும் அவற்றின் வாழ்விடங்களைப் பாதுகாப்பது தொடர்பான அறிவியல் ஆய்வுகளை மேற்கொள்ள அரசாங்கத்தால் நிதியளிக்கப்பட்ட ஆராய்ச்சி நிறுவனமாகும். வெஸ்ட்மின்ஸ்டர் நகரத்தில் உள்ள இலண்டன் விலங்கியல் சங்கத்தின் ரீஜண்ட்ஸ் பூங்கா தளத்தில் இலண்டன் மிருகக்காட்சி சாலையில் இந்த நிறுவனம் அமைந்துள்ளது.  
இந்த நிறுவனத்தில் சுமார் 25 முழுநேர ஆராய்ச்சி ஊழியர்கள் உள்ளனர். மேலும் முனைவர் பட்ட பிந்தைய ஆராய்ச்சியாளர்கள், ஆராய்ச்சி உதவியாளர்கள், தொழில்நுட்ப வல்லுநர்கள் மற்றும் முனைவர் பட்ட மாணவர்கள் எனப் பலர் பணிபுரிகின்றனர். இந்நிறுவனத்திற்கு கேம்பிரிச்சுப் பல்கலைக்கழகம் இங்கிலாந்தின் உயர்கல்வி நிதியளிப்பு குழுவுடன் இணைந்து நிதியளிக்கிறது. மேலும் இங்கிலாந்து ஆராய்ச்சி குழுமங்கள் (என்.இ.ஆர்.சி, பிபிஎஸ்ஆர்சி, ஈ.எஸ்.ஆர்.சி) மற்றும் ஆராய்ச்சி தொண்டு நிறுவனங்களிடமிருந்து (வெல்கம் அறக்கட்டளை மற்றும் லெவர்ஹுல்ம் அறக்கட்டளை) கூடுதல் ஆராய்ச்சி நிதியைப் பெறுகிறது. விலங்குகளைப் பாதுகாத்தல், வாழிட பாதுகாப்பு, குறித்த அடிப்படை ஆய்வுகள் இந்நிறுவனத்தில் மேற்கொள்ளப்படுகின்றன.  
இந்நிறுவனம் முனைவர் பட்ட ஆராய்ச்சி பட்ட படிப்பு, மாணவஆய்வுநிதி திட்டம், இளம் அறிவியல் மற்றும் முதுநிலை அறிவியல் ஆய்வு மாணவர்களுக்கான பிற நிறுவன மாணவ ஆராய்ச்சி திட்டங்களுக்கும் உதவி புரிகின்றது. இளம் அறிவியல் மாணாவ ஆய்வினை இலண்டன் விலங்கியல் பூங்கா மற்றும் விப்ஸ்நேட் மிருகக்காட்சிசாலையில் மேற்கொள்ளவும் உதவி புரிகின்றது . விலங்கியல் நிறுவனம் விலங்கு இல்லம் என்றும் அழைக்கப்படுகிறது.
# 1,3-இரு தையீட்டேன்

**1,3-இரு தையீட்டேன்** *(1,3-Dithietane)* என்பது C<sub>2</sub>H<sub>4</sub>S<sub>2</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு பல்லினவளைய கரிமச் சேர்மமாகும். நிறமற்றும் படிகவடிவிலும் காணப்படும் இச்சேர்மம் விரும்பத்தகாத சுவை கொண்ட திண்மமாக அறியப்படுகிறது. பிசு(குளோரோமெத்தில்)சல்பாக்சைடுடன் சோடியம் சல்பைடை வினைபுரியச் செய்து 1,3-இருதையீட்டேன் 1- ஆக்சைடு முதலில் தயாரிக்கப்படுகிறது. தொடர்ந்து இதை டெட்ரா ஐதரோபியூரான்-போரேன் ஒடுக்க வினைக்கு உட்படுத்தி முதன் முதலில் 1976 ஆம் ஆண்டு 1,3-இருதையீட்டேன் தயாரிக்கப்பட்டது.  
செபோடிடன் என்ற எதிர் உயிரியும் போசுதையீட்டேன் என்ற களைக்கொல்லியும் 1,3-இருதையீட்டேன் வேதி வினைக்குழுவைக் கொண்ட சேர்மங்களுக்கு எடுத்துக்காட்டுகளாகும்.
# கும்மடி (நடிகர்)

**கும்மடி வெங்கடேசுவர ராவ்** (Gummadi Venkateswara Rao) (9 சூலை 1928 - 26 சனவரி 2010) ஒரு இந்தியத் திரைப்பட நடிகரும், தயாரிப்பாளரும் ஆவார், தெலுங்குத் திரையுலகிலும், ஒரு சில தமிழ்ப் படங்களிலும் தனது படைப்புகளுக்கு பெயர் பெற்றவர். மிகச்சிறந்த முறை நடிகர்களில் ஒருவராக அறியப்பட்ட இவர், சுமார் ஐநூறு திரைப்படங்களில் நடித்திருந்தார். *தோடு தொங்கலு* (1954), *மகாமந்திரி திம்மராசு* (1962) ஆகிய படங்களில் இவர் நடித்ததற்காக விமர்சன அங்கீகாரத்தைப் பெற்றார். இதற்காக இவர் குடியரசுத் தலைவர் விருதையும் பெற்றுள்ளார். 1978 , 1982ஆம் ஆண்டுகளில் தாஷ்கந்து திரைப்பட விழாவிற்கு தென்னிந்தியாவிலிருந்து இந்திய தூதுக்குழுவின் அதிகாரப்பூர்வ உறுப்பினராக இருந்தார்.  
கும்மடி 28, 33 மற்றும் 39 வது தேசிய திரைப்பட விருதுகளுக்கு மூன்று முறை நடுவர் உறுப்பினராக பணியாற்றினார். மாநில நந்தி விருதுக் குழுவில் இரண்டு முறை பணியாற்றினார். 1977ஆம் ஆண்டில், இந்தியத் திரையுலகிற்கு இவர் செய்த பங்களிப்புகளுக்காக இந்தியாவின் நான்காவது மிக உயர்ந்த குடிமை கௌரவமான பத்மசிறீ இவருக்கு வழங்கப்பட்டது. *மாயா பஜார்* (1957), *மா இன்ட்டி மகாலட்சுமி* (1959), *குல தெய்வம்* (1960), *குல கோத்ராலு* (1962), *ஜோதி* (1976), *நெலவங்கா* (1981), *மரோ மலுப்பு* (1982), *ஏகலைவா* (1982), *ஈ சரித்ரா யே சிராதோ?* (1982), *கஜ்ஜு பொம்மலு* (1983), *பெல்லி புஸ்தகம்* (1991) போன்ற படங்களில் இவர் நடித்துள்ளார். 2008 ஆம் ஆண்டில் *ஜகத்குரு சிறீ காசி நயன சரித்திரம்* என்ற படத்தில் நடித்ததே இவரது கடைசி படம்.
# கும்மடி (நடிகர்)

## ஆரம்ப கால வாழ்க்கை

இந்தியாவின் சென்னை மாகாணத்தில் (இப்போது ஆந்திரப் பிரதேசம்) பிறந்த இவர், கொல்லூர் மண்டலத்திலுள்ள இரவிக்கம்பாடு என்ற கிராமத்தில் பிறந்தார். இவரது ஒரு நேர்காணலில், தான் கொல்லூரில் உள்ள *இசட்பி* உயர்நிலைப் பள்ளியிலும், குண்டூரின் இந்துக் கல்லூரியில் படித்த்தாகக் கூறினார் .
# கும்மடி (நடிகர்)

## ஆரம்ப கால வாழ்க்கையில்

கும்மடியின் நடிப்பு வாழ்க்கை 1950 முதல் கிட்டத்தட்ட அறுபதாண்டுகள் நீடித்தது. மேலும் இவர் திரைத்துறையில் மூன்று தலைமுறை நடிகர்களுடன் பணியாற்றினார். இளமையாக இருந்தபோதிலும், இவர் ஆரம்பத்தில் கண்ணியமான வயதான வேடத்திலேயே நடித்து வந்தர். இவர் சமூக, அரசியல், புராணத் திரைப்படங்களில் பல்துறை குணசித்திர நடிகராகவும் இருந்தார். கிட்டத்தட்ட 500 திரைப்படங்களில் நடித்தார். பழைய தெலுங்குப் படங்களில் பல முன்னணி நடிகர்களுக்கு தந்தை வேடத்தில் நடித்தார்.  
இவர், முதன்முதலில் ஒரு நடிகராக 1942இல் நாடகங்களில் தோன்றினார். அங்கு இவர் மேடையில் ஒரு வயதான மனிதராக நடித்தார். *அதிர்ஷ்ட்டதீப்புடு* (1950) என்ற படத்துடன் தனது திரை வாழ்க்கையைத் தொடங்கினார். மேலும் நாயகன், எதிர் நாயகன், குணசித்திர வேடங்களில் நடிக்க ஆர்ம்பித்தார்.
# கும்மடி (நடிகர்)

## தனிப்பட்ட வாழ்க்கை

இவருக்குத் திருமணமாகி ஐந்து மகள்களும் இரண்டு மகன்களும் இருந்தனர். சனவரி 26, 2010 அன்று ஐதராபாத்தின் கேர் மருத்துவமனையில் பல உறுப்பு செயலிழப்பு காரணமாக இவர் இறந்தார். 1957இல் வெளிவந்த மாயா பஜார் என்ற படம் வண்ணமயமாக்கப்பட்டு மீண்டும் திரையிட்டபோது இவர் பொது மேடையில் கடைசியாகத் தோன்றினார்.
# கும்மடி (நடிகர்)

## விருதுகள்

- 1977இல் இந்திய அரசு பத்மசிறீ வழங்கியது
- *மகாமந்திரி திம்மராசு* (1963) படத்திற்காக சிறந்த நடிப்பிற்கான குடியரசுத் தலைவர் விருது வழங்கப்பட்டது
- தெலுங்குத் திரையுலகில் பங்களித்ததற்காக இரகுபதி வெங்கையா விருது
- சிறந்த துணை நடிகருக்கான நந்தி விருது - *மரோ மலுப்பு* (1982)
# கும்மடி (நடிகர்)

## விருதுகள்

### பிற மரியாதை

- 1963 - கெளரவ முனைவர் - தெலுங்கு பல்கலைக்கழகம்
- 1976 - சிறந்த நடிப்பிற்கான தென்னிந்திய பிலிம்பேர் சிறப்பு விருது - *ஜோதி* & சீதா கல்யாணம் படத்திற்காக
# நடனக் கோயில்கள்

**நடனக் கோயில்கள்** (**Nachna Hindu temples**, also referred to as **Nachana temples** or **Hindu temples at Nachna-Kuthara**), இந்தியாவின் மத்தியப் பிரதேச மாநிலத்தின் பன்னா மாவட்டத்தில் **கஞ்ச்** எனுமிடத்தில் உள்ள கிபி 5 அல்லது 6ஆம் நூற்றாண்டைச் சேர்ந்த கற்கோயில்கள் ஆகும். இக்கோயில்கள் சிவன், பார்வதி, துர்கை, விஷ்ணு மற்றும் பிற தெய்வங்களுக்கு அர்பணிக்கப்பட்டது. இக்கோயில்கள் குப்தப் பேரரசு காலத்தில் நகரா கட்டிடப் பாணியில் கட்டப்பட்டுள்ளது. நான்கு கோண வடிவ கோயில் 9 ஆம் நூற்றாண்டில் கட்டப்பட்டது.  
நடனக் கோயில்களில் பெரும்பான்மையானது அழிந்த நிலையில் உள்ளது. பார்வதி கற்கோயில் மட்டும் நல்ல நிலையில் உள்ளது. பார்வதி கோயிலின் நுழைவாயிலில் கங்கை மற்றும் யமுனை தெய்வங்களின் சிற்பங்கள் உள்ளது. கோயில் சுவர்களில் நடனமாடும் இரண்டு மங்கைகளின் சிற்றின்பச் சிற்பங்கள் அதிகம் உள்ளதால், இதனை நடனக் கோயில் என்று அழைக்கப்பட்டது.பன்னா தேசியப் பூங்கா அருகில் இக்கோயில் உள்ளது. இதனை சௌமுக்நாத் கோயில் என்றும் அழைப்பர்.
# தூய தமிழ்ப் பற்றாளர் விருது

**தூயதமிழ்ப் பற்றாளர் விருது** என்பது தமிழ்நாடு அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ்ச் சொற்பிறப்பியல் அகரமுதலித் திட்ட இயக்ககத்தின் வழியாகத் தமிழ் மொழியைப் பிழையில்லாமல் நடைமுறை வாழ்க்கையிலும் தூயதமிழிலே பேசும் தனித்தமிழ்ப் பற்றாளர்களுக்கு, மாவட்டத்திற்கு ஒருவர் என்ற வகையில், ஒவ்வொரு ஆண்டும் தமிழ் அகராதியியல் நாள் விழாவில் வழங்கப்படும் விருதாகும். இந்த விருதுக்கான பாராட்டுச் சான்றிதழுடன், பரிசுத்தொகையாக ரூபாய் 20 ஆயிரம் வழங்கத் தமிழ்நாடு அரசாணை 2020 திசம்பர் 30-இல் வெளியிடப்பட்டது.  
இந்த விருதுக்கு விண்ணப்பிப்போரின் தமிழ்ப் பற்றை ஆராயும் வகையில், எந்த நாளில் வேண்டுமானாலும் முன்னறிவிப்பின்றி அலைபேசி வழியாக நேர்காணல் நடத்தப்பெற்று, அதன் வழியாக, தூயதமிழ்ப் பற்றாளர் விருதுக்குரியவர்கள் தேர்வு செய்யப்படுகின்றனர்.  
இதற்கு முன்பாக, இந்த விருது 2020-ஆம் ஆண்டில் மாநில அளவில் மூன்று பேர்களுக்கு மட்டும் வழங்கப்பட்டது. அப்போது இந்த விருதுக்குப் பாராட்டுச் சான்றிதழுடன் பரிசுத் தொகையாக ரூபாய் 5 ஆயிரம் வழங்கப்பட்டது.
# தூய தமிழ்ப் பற்றாளர் விருது

## தூயதமிழ்ப் பற்றாளர் பரிசு

2020 ஆம் ஆண்டில் ரூபாய் 5 ஆயிரம் பரிசுத் தொகையுடனான ”தூயதமிழ்ப் பற்றாளர் பரிசு” பெற்றவர்கள் பட்டியல் இது:  
1. சி. மணிகண்டன், கோயம்புத்தூர்.
1. இரா. அரிதாசு, அரியலூர்.
1. த. ஆரோக்கிய ஆலிவர் ராசா, திருச்சி.
# தூய தமிழ்ப் பற்றாளர் விருது

## தூயதமிழ்ப் பற்றாளர் விருதாளர்கள்

### 2020 மற்றும் 2021 ஆம் ஆண்டு விருதாளர்கள் பட்டியல்

மாவட்ட வாரியாக, 2020 ஆம் ஆண்டு மற்றும் 2021 ஆம் ஆண்டுகளில் பெற்றவர்கள் பட்டியல்  
| வ.எண் | மாவட்டம் | 2020 ஆம் ஆண்டு
விருதாளர் பெயர் | 2021 ஆம் ஆண்டு
விருதாளர் பெயர் |  |
| --- | --- | --- | --- | --- |
| 1 | அரியலூர் | அ. சிவபெருமான் | ----- |  |
| 2 | செங்கல்பட்டு | முனைவர் சு. சதாசிவம் | ”வாசல்” எழிலன் (எ) சு. கந்தசாமி |  |
| 3 | சென்னை | முனைவர் சி. முத்துமாலை | தாமரைப்பூவண்ணன் (எ) க. கோவிந்தராசு |  |
| 4 | கடலூர் | பாண்டலம் புலவர் க. குணசேகரன் | ----- |  |
| 5 | தருமபுரி | த. தங்கமுத்து | பாவலர் பெரு. முல்லையரசு |  |
| 6 | திண்டுக்கல் | முனைவர் ந. அறிவரசன் | பண்ணை கோமகன் (எ) தே.ரா. கோபால் |  |
| 7 | ஈரோடு | உ. கந்தசாமி | ----- |  |
| 8 | கள்ளக்குறிச்சி | இ. நேரு | செ.வ. மதிவாணன் |  |
| 9 | காஞ்சிபுரம் | பாவலர் மா. வரதராசன் | புலவர் வெற்றிச் செழியன் |  |
| 10 | கன்னியாகுமரி | பி. வைஷ்ணா | ----- |  |
| 11 | கரூர் | பாவலர் ப. எழில்வாணன் | முனைவர் கடவூர் மணிமாறன் |  |
| 12 | கோயம்புத்தூர் | முனைவர் அ. ஷர்மிளாபானு | ----- |  |
| 13 | கிருட்டிணகிரி | கருமலைத் தமிழாழன் (எ) கி. நரேந்திரன் | ----- |  |
| 14 | மதுரை | வ. வரதராஜன் | ----- |  |
| 15 | மயிலாடுதுறை | முனைவர் ஞானம் (எ) நா. ஞானசேகரன் | ----- |  |
| 16 | நாகப்பட்டினம் | கோவீ. ராசேந்திரன் | ----- |  |
| 17 | பெரம்பலூர் | கௌதமன் நீல்ராசு | மு. பரமசிவம் (எ) விளவை செம்பியன் |  |
| 18 | புதுக்கோட்டை | முனைவர் வே. அழகுமுத்து | ----- |  |
| 19 | இராமநாதபுரம் | கவிஞர் கு. அழகர்சாமி | ப. சிவபிரகதீசு |  |
| 20 | இராணிப்பேட்டை | த. பழனி | ----- |  |
| 21 | சேலம் | இரா. மோகன்குமார் | ----- |  |
| 22 | சிவகங்கை | க. ஆஷா | பழ. பாசுகரன் |  |
| 23 | தஞ்சாவூர் | பாவலர் தனியெழிலன் (எ) சதீஷ் | ----- |  |
| 24 | தேனி | தி. இராஜபிரபா | ஆ. சின்னச்சாமி |  |
| 25 | தென்காசி | க. கருப்பசாமி | ----- |  |
| 26 | திருப்பத்தூர் | சு. கதிர்வேல் | ----- |  |
| 27 | திருப்பூர் | ச. காவியா | ----- |  |
| 28 | திருவள்ளூர் | மே.மு. மணிமாறன் | ச.ம. மாசிலாமணி |  |
| 29 | திருவண்ணாமலை | செ. உதயணன் (எ) எழுஞாயிறு | ----- |  |
| 30 | திருவாரூர் | இராம. வேல்முருகன் | ----- |  |
| 31 | திருநெல்வேலி | பே. இராசேந்திரன் | ----- |  |
| 32 | திருச்சிராப்பள்ளி | முனைவர் தி. வெ. இராசேந்திரன் | பூ. இரவிக்குமார் |  |
| 33 | தூத்துக்குடி | தி. உமாதேவி | ----- |  |
| 34 | வேலூர் | வி. பத்மனாபன் (எ) வே. பதுமனார் | ----- |  |
| 35 | விழுப்புரம் | செ. அழகுவேல் (எ) அழகர் | ----- |  |
| 36 | விருதுநகர் | க. முத்துவிக்னேஷ் | ----- |  |
| 37 | நீலகிரி | ----- | ----- |  |
| 38 | நாமக்கல் | ----- | ----- | } |  
**குறிப்புகள்:**  
- 2020 ஆம் ஆண்டுக்கு நீலகிரி, நாமக்கல் மாவட்டங்களிலிருந்து விருதுக்குத் தகுதியுடையவர்களாக எவரும் தேர்வு செய்யப்படவில்லை.
- 2021 ஆம் ஆண்டில் 13 மாவட்டங்கள் தவிர, 25 மாவட்டங்களிலிருந்து விருதுக்குத் தகுதியுடையவர்களாக எவரும் தேர்வு செய்யப்படவில்லை.